ระเบียบกรมสรรพสามิตระเบียบกรมสรรพสามิตว่าด้วยขั้นตอนและระยะเวลาการปฏิบัติงานอนุญาตให้ซื้อหรือขนเครื่องหมายแสดงการเสียภาษีจดทะเบียนโดยใช้หนังสือค้ำประกันของธนาคารพ.ศ.๒๕๔๑-------------------- อาศัยอำนาจตามความในข้อ ๙ แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่ออนุวัตตามประกาศกรมสรรพสามิต เรื่องวิธีการและเงื่อนไขว่าด้วยการซื้อหรือสั่งซื้อเครื่องหมายแสดงการเสียภาษีจดทะเบียน ลงวันที่ ๑๙ พฤศจิกายน ๒๕๒๗ ออกตามความในมาตรา ๗๓ วรรคสองและมาตรา ๗๔ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๒๗กรมสรรพสามิตจึงออกระเบียบกำหนดขั้นตอนและระยะเวลาการปฏิบัติงานอนุญาตให้ซื้อหรือขนเครื่องหมายแสดงการเสียภาษีจดทะเบียนออกจากโรงงานผลิตเครื่องหมายแสดงการเสียภาษีจดทะเบียนไปเก็บในโรงอุตสาหกรรมของผู้ประกอบอุตสาหกรรมโดยการใช้หนังสือของธนาคารค้ำประกันไว้ดังต่อไปนี้ ข้อ๑ ระเบียบนี้เรียกว่า"ระเบียบกรมสรรพสามิต ว่าด้วยขั้นตอนและระยะเวลาการปฏิบัติงานอนุญาตให้ซื้อหรือขนเครื่องหมายแสดงการเสียภาษีจดทะเบียนโดยใช้หนังสือค้ำประกันของธนาคาร พ.ศ. ๒๕๔๑" ข้อ๒ระเบียบนี้ให้ใช้บังคับตั้งแต่วันออกประกาศเป็นต้นไป ข้อ๓ให้ยกเลิกระเบียบกรมสรรพสามิตว่าด้วยการปฏิบัติงานอนุญาตให้ขนเครื่องหมายแสดงการเสียภาษีจดทะเบียนโดยใช้หนังสือค้ำประกันของธนาคาร พ.ศ. ๒๕๓๒ ข้อ๔ ให้ผู้ประกอบอุตสาหกรรมที่จะซื้อเครื่องหมายแสดงการเสียภาษีจดทะเบียนที่ได้จดทะเบียนไว้จากโรงงานผลิตเครื่องหมายแสดงการเสียภาษีจดทะเบียนยื่นแบบภษ. ๐๑ - ๒๓คำขอซื้อและใบอนุญาตให้ซื้อเครื่องหมายแสดงการเสียภาษีจดทะเบียนตามมาตรา ๗๓วรรคสอง แห่งพระราชบัญญัติภาษีสรรพสามิต พ.ศ. ๒๕๒๗ และแบบ ภษ. ๐๑ -๒๔ คำขอขนและใบขนเครื่องหมายแสดงการเสียภาษีจดทะเบียนตามมาตรา ๗๔วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๒๗พร้อมหนังสือค้ำประกันของธนาคารพาณิชย์ไม่น้อยกว่าจำนวนค่าภาษีเครื่องหมายแสดงการเสียภาษีที่ขอขนต่อเจ้าพนักงานสรรพสามิต ณ ส่วนทะเบียนและเครื่องหมายแสดงการเสียภาษี สำนักบริหารการจัดเก็บภาษี ๒กรมสรรพสามิต หรือสำนักงานสรรพสามิตจังหวัดแห่งท้องที่ที่โรงงานผลิตเครื่องหมายแสดงการเสียภาษีนั้นตั้งอยู่ ข้อ๕หนังสือค้ำประกันของธนาคารพาณิชย์มีอายุการค้ำประกัน ๑ ปี เมื่อครบกำหนด ผู้ประกอบอุตสาหกรรมต้องจัดทำหนังสือค้ำประกันไปมอบให้เจ้าพนักงานสรรพสามิตใหม่ ข้อ๖ในการอนุญาตให้ซื้อและขนเครื่องหมายแสดงการเสียภาษีจดทะเบียนให้ปฏิบัติงานตามขั้นตอน ดังนี้ ๖.๑ให้เจ้าหน้าที่ลงทะเบียนรับแบบ ภษ. ๐๑ - ๒๓ และ ๐๑ - ๒๔ แล้วเสนอเจ้าพนักงานสรรพสามิตผู้มีหน้าที่ตรวจสอบคำขอพร้อมหนังสือค้ำประกันของธนาคาร ๖.๒เจ้าพนักงานสรรพสามิตตรวจสอบคำขอและหนังสือค้ำประกันแล้วพิจารณาเสนอความเห็นต่อผู้อำนวยการส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒ หรือเจ้าหน้าที่บริหารงานสรรพสามิต๗ สำนักงานสรรพสามิตจังหวัดแล้วแต่กรณี ๖.๓ผู้อำนวยการส่วนทะเบียนและเครื่องหมายแสดงการเสียภาษีพิจารณาเสนอความเห็นต่อผู้อำนวยการสำนักบริหารการจัดเก็บภาษี๒ หรือเจ้าหน้าที่บริหารงานสรรพสามิต ๗ เสนอความเห็นต่อสรรพสามิตจังหวัด แล้วแต่กรณี ๖.๔เมื่อผู้อำนวยการสำนักบริหารการจัดเก็บภาษี ๒ หรือสรรพสามิตจังหวัดพิจารณาเห็นควรอนุญาตให้ซื้อและขนเครื่องหมายแสดงการเสียภาษีจดทะเบียนได้ ให้ลงนามในใบอนุญาตในแบบ ภษ. ๐๑ - ๒๓ และ ภษ. ๐๑ - ๒๔ ๖.๕เจ้าหน้าที่ส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒หรือสำนักงานสรรพสามิตจังหวัดแล้วแต่กรณี ลงเลขที่ใบอนุญาตซื้อเครื่องหมายแสดงการเสียภาษีจดทะเบียนและใบอนุญาตขนเครื่องหมายแสดงการเสียภาษีจดทะเบียน แล้วมอบให้ผู้ประกอบอุตสาหกรรมรับไปดำเนินการต่อไป ๖.๖หากโรงงานผลิตเครื่องหมายแสดงการเสียภาษีจดทะเบียนกับโรงอุตสาหกรรมที่ได้รับอนุญาตให้ซื้อเครื่องหมายแสดงการเสียภาษีจดทะเบียนไม่ได้ตั้งอยู่ในท้องที่จังหวัดเดียวกันในกรณีนี้ให้สรรพสามิตจังหวัดจัดทำหนังสือ เพื่อแจ้งจังหวัดที่โรงอุตสาหกรรมนั้นตั้งอยู่ทราบเพื่อตรวจสอบจำนวนเครื่องหมายแสดงการเสียภาษีกับจำนวนเครื่องหมายแสดงการเสียภาษีตามสำเนาใบขนที่ส่งไปพร้อมหนังสือนั้นและในกรณีที่ผู้อำนวยการส่วนทะเบียนและเครื่องหมายแสดงการเสียภาษี สำนักบริหารการจัดเก็บภาษี ๒เป็นผู้ลงนามในใบขน ให้ส่วนทะเบียนและเครื่องหมายแสดงการเสียภาษีสำนักบริหารการจัดเก็บภาษี ๒ จัดทำหนังสือเสนอผู้อำนวยการสำนักบริหารการจัดเก็บภาษี ๒ลงนามเพื่อแจ้งให้สรรพสามิตจังหวัดที่โรงอุตสาหกรรมที่ซื้อเครื่องหมายแสดงการเสียภาษีนั้นตั้งอยู่ตรวจสอบจำนวนเปรียบเทียบกับจำนวนเครื่องหมายแสดงการเสียภาษีตามสำเนาใบขนที่ส่งให้ ข้อ๗ การปฏิบัติงานตาม ข้อ ๖ให้ดำเนินการให้แล้วเสร็จภายใน ๒ วันทำการ ข้อ๘ ให้ผู้อำนวยการสำนักบริหารการจัดเก็บภาษี ๒ รักษาการตามระเบียบนี้ ประกาศณ วันที่ ๒๔ ธันวาคม พ.ศ. ๒๕๔๑ เรณู รื่นกลิ่น รองอธิบดีรักษาราชการแทน อธิบดีกรมสรรพสามิต[รก.๒๕๔๒/พ๑๐๔ง/๓๖/๑๗ ธันวาคม ๒๕๔๒] ชไมพร/แก้ไข ๒๙พฤษภาคม ๒๕๔๕ (A+A)